“Сёння на ўваходзе ў праграму няма ніякіх абмежаванняў, Human Incubator адкрыты для ўсіх, — гаворыць Аляксандр Мялешчанка. — Магчыма, калі колькасць жадаючых будзе завоблачнай, давядзецца прапаноўваць ім нейкія заданні. Аднак па сваім вопыце магу сказаць, што калі паставіць умову выканаць гэтыя заданні ў пэўны тэрмін (скажам да 15 студзеня), то 90% жадаючых проста растворацца — і не трэба ніякіх экзаменаў. Неарганізаванасць, лянота, няздольнасць людзей да самастойнай работы, проста адсутнасць здольнасцей зробяць адбор лепш за нас. Але тыя, хто застанецца, самыя сур’ёзныя і матываваныя, — маюць добрыя шансы на поспех. У кожным з іх мы пастараемся разгледзець патэнцыял і вырасціць сапраўдных прафесіяналаў”.